Incepe razboiul pe calea ferata. Sefii CFR anunta ca ii vor da pe mana politiei pe cei care transforma trenurile in lazi de gunoi.

In sprijinul sau, directorul CFR Calatori a publicat cateva fotografii care dovedesc mizeria de nedescris lasata de oameni la toaleta ori in vagoane. La fel de adevarat este ca nici firmele de curatenie angajate de companie nu isi fac bine treaba. Reporterii PRO TV au mers marti pe teren sa vada cine are dreptate.

In mod normal trenurile care intra in Gara de Nord, sunt la inceput de cursa si ar trebui sa fie luna. Intram intr-un vagon sa aflam daca pasagerii sunt multumiti de mijlocul de transport si gasim un tanar cu picioarele pe scaun.

Un pasager recunoaste ca si-a aruncat tigara pe jos.



- Tigara, de ce ati aruncat-o?

- Am aruncat-o, da-o dracu, ce era sa-i fac?

Aceste imagini au fost filmate de angajatii CFR satui de romanii care exceleaza la spart seminte.

Problema este insa ca nepasarea unor pasageri este dublata de ineficienta companiilor de salubritate care au contract cu CFR Calatori.

Un tren este pregatit sa plece in cursa. Teoretic a fost curatat. Curatat doar pe hartie pentru ca tapiteriile scaunelor sunt foarte murdare. S-a stat cu piciorul, este plin de firimituri lasate de alti calatori.

Situatia prezentata pe larg si de Inspectorul PRO este cunoscuta la varful companiei. Chiar directorul a publicat fotografii cu vagoane pline de coji sau pet-uri. Un porc de pilda a fost transportat cu trenul.

CITESTE SI: "Minune" la CFR, dupa ce conducerea vede mizeria din vagoane. Cum arata trenul de pe aceeasi ruta, cateva zile mai tarziu

Pe viitor va fi alertata Politia Transport Feroviar. Pasagerii care fac mizerie vor fi amendati cu 400 de lei.

De asemenea, cei de la CFR promit sa ia masuri si in privinta firmelor de salubritate care nu vor curata garniturile conform contractului.

